***ΤΡΙΜΕΛΗΣ ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ***

*ΔΙΕΝΕΡΓΕΙΑΣ ΕΚΛΟΓΩΝ ΓΙΑ ΤΗΝ ΑΝΑΔΕΙΞΗ*

*ΑΝΑΠΛΗΡΩΤΗ ΠΡΟΕΔΡΟΥ*

*ΤΟΥ ΤΜΗΜΑΤΟΣ ΕΠΙΣΤΗΜΗΣ ΖΩΙΚΗΣ ΠΑΡΑΓΩΓΗΣ (ΕΖΠ)*

**ΠΡΟΣ:** Τα μέλη ΔΕΠ, Ε.Ε.Π., Ε.ΔΙ.Π. & Ε.Τ.Ε.Π. του Τμήματος ΕΖΠ

**ΚΟΙΝΟΠΟΙΗΣΗ:**

**-** Πρύτανη Γ.Π.Α.

- Γραμματεία Συγκλήτου Γ.Π.Α.

- Διεύθυνση Διοικητικού Γ.Π.Α.

- Κοσμήτορα της Σχολής Επιστημών των Ζώων

- Γραμματεία Τμήματος ΕΖΠ

Αθήνα 19-11-2019

**ΘΕΜΑ:** Ανακήρυξη υποψήφιων μελών ΔΕΠ για την ανάδειξη Αναπληρωτή Προέδρου του Τμήματος Επιστήμης Ζωικής Παραγωγής της Σχολής Επιστημών των Ζώων του Γεωπονικού Πανεπιστημίου Αθηνών

Η Τριμελής Κεντρική Εφορευτική Επιτροπή διενέργειας εκλογών για την ανάδειξη Αναπληρωτή Προέδρου του Τμήματος Επιστήμης Ζωικής Παραγωγής της Σχολής Επιστημών των Ζώων, όπως αυτή ορίστηκε σύμφωνα με απόφαση (Α.Π. 18/18.11.2019) του Κοσμήτορα της Σχολής Αν. Καθηγητή κ. Οικονομόπουλου Ιωάννη, συνήλθε σήμερα, την 19/Νοεμβρίου/2019, και ώρα 13:00 στην αίθουσα Συνελεύσεων του κτηρίου Δημακόπουλου του Γεωπονικού Πανεπιστημίου Αθηνών, προκειμένου να ανακηρύξει τους υποψήφιους, σύμφωνα με την παρ. 2 του άρθρου 2 της Υ.Α. 153348/Ζ1/6.02.2013 (ΦΕΚ 3255/15.09.2017, τ. Β’) «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)».

Παρόντες είναι :

1. Χατζηγεωργίου Ιωάννης, Αναπληρωτής Καθηγητής, Πρόεδρος Κ.Ε.Ε
2. Γελασάκης Αθανάσιος, Επίκουρος Καθηγητής, Μέλος Κ.Ε.Ε.
3. Παππάς Αθανάσιος, Επίκουρος. Καθηγητής, Αναπ. Μέλος Κ.Ε.Ε.

Η Κεντρική Εφορευτική Επιτροπή αφού έλαβε υπόψη:

* Τις διατάξεις του Ν. 4485/2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» (ΦΕΚ 114/2017 Β΄).
* Το με αριθμ. πρωτ. 18/18.11.2019 έγγραφο προκήρυξης εκλογών για την ανάδειξη Αναπληρωτή Προέδρου του Τμήματος Επιστήμης Ζωικής Παραγωγής,
* Το γεγονός ότι η προθεσμία υποβολής υποψηφιοτήτων για τη θέση του Αναπληρωτή Προέδρου του ως άνω Τμήματος έληγε την 30/10/2019, ημέρα Τετάρτη και παρατάθηκε μέχρι την 13/11/2019 ημέρα Τετάρτη.
* Το γεγονός ότι κατατέθηκε μία (1) μόνο υποψηφιότητα για τη θέση του Αναπληρωτή Προέδρου του Τμήματος Επιστήμης Ζωικής Παραγωγής από τον κ. Κωνσταντίνο Μουντζούρη, Αναπληρωτή Καθηγητή (Α.Π. 14/29.10.2019)
* Το γεγονός ότι από τον έλεγχο που πραγματοποιήθηκε δεν προέκυψε κώλυμα εκλογιμότητας του υποψηφίου,

**ομόφωνα αποφασίζει και ανακηρύσσει υποψήφιους για τις εκλογές**

ανάδειξης Αναπληρωτή Προέδρου του Τμήματος Επιστήμης Ζωικής Παραγωγής τον κάτωθι:

* κ. Κωνσταντίνο Μουντζούρη, Αναπληρωτή Καθηγητή

**Η ΤΡΙΜΕΛΗΣ ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ**

|  |  |  |
| --- | --- | --- |
| *(Υπογραφή\*)*  Ι. Χατζηγεωργίου  Πρόεδρος Κ.Ε.Ε. | *(Υπογραφή\*)*  Αθ. Γελασάκης  Μέλος Κ.Ε.Ε. | *(Υπογραφή\*)*  Αθ. Παππάς  Μέλος Κ.Ε.Ε. |

*\*Η υπογραφή έχει τεθεί στο πρωτότυπο που διατηρείται στο αρχείο της Γραμματείας*